CELEX: 32008R0247
Language: lv
Date: 2008-03-17 00:00:00
Title: Padomes Regula (EK) Nr. 247/2008 ( 2008. gada 17. marts ), ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula)

19.3.2008   
            
            
               LV
            
            
               Eiropas Savienības Oficiālais Vēstnesis
            
            
               L 76/1
            
         
      PADOMES REGULA (EK) Nr. 247/2008
   (2008. gada 17. marts),
   ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:
   
               (1)
            
            
               Atbalstu tādu īso linšķiedru un kaņepju šķiedru apstrādei, kas satur ne vairāk kā 7,5 % piemaisījumu un spaļu, piemēro līdz 2007./2008. tirdzniecības gada beigām. Tomēr, ņemot vērā labvēlīgās attīstības tendences šāda veida šķiedru tirgū, kas vērojamas, piemērojot pašreizējo atbalsta shēmu, kā arī novatorisku ražojumu veicināšanai un to noieta tirgu stiprināšanai minētā atbalsta piemērošana būtu jāpagarina līdz 2008./2009. tirdzniecības gada beigām.
            
         
               (2)
            
            
               Padomes Regulā (EK) Nr. 1673/2000 (2000. gada 27. jūlijs) par šķiedras linu un kaņepju tirgu kopējo organizāciju (1) bija paredzēts no 2008./2009. tirdzniecības gada palielināt atbalstu garās linšķiedras apstrādei. No 2008./2009. tirdzniecības gada Padomes Regula (EK) Nr. 1673/2000 tiek aizstāta ar Padomes Regulu (EK) Nr. 1234/2007. Regulas (EK) Nr. 1234/2007 noteikumi tika izstrādāti, ņemot vērā Regulas (EK) Nr. 1673/2000 noteikumus, kā tie tiktu piemēroti no minētā tirdzniecības gada, tādējādi atbalstu nosakot paredzētajā apjomā. Tā kā atbalsts īsās linšķiedras apstrādei tiek saglabāts līdz 2008./2009. tirdzniecības gada beigām, atbalsts garās linšķiedras apstrādei minētajā papildu tirdzniecības gadā būtu jāsaglabā apjomā, kas līdz šim paredzēts Regulā (EK) Nr. 1673/2000 līdz 2007./2008. tirdzniecības gada beigām.
            
         
               (3)
            
            
               Lai veicinātu augstas kvalitātes īso linšķiedru un kaņepju šķiedru ražošanu, atbalstu piešķir par šķiedrām, kas satur ne vairāk kā 7,5 % piemaisījumu un spaļu. Tomēr dalībvalstis var atkāpties no minētā ierobežojuma un piešķirt atbalstu arī tādu īso linšķiedru apstrādei, kas satur no 7,5 % līdz 15 % piemaisījumu un spaļu, un tādu kaņepju šķiedru apstrādei, kas satur no 7,5 % līdz 25 % piemaisījumu un spaļu. Tā kā šāda iespēja paredzēta tikai līdz 2007./2008. tirdzniecības gadam, jānodrošina dalībvalstīm iespēja atkāpties no minētā ierobežojuma vēl vienu tirdzniecības gadu.
            
         
               (4)
            
            
               Tā kā tirgū ir attīstījušās jaunas noieta iespējas, ir jānodrošina izejvielu piegādes minimums. Lai arī turpmāk nodrošinātu saprātīgu ražošanas apjomu katrā dalībvalstī, jāpagarina laikposms, kurā piemēro valstij garantēto daudzumu.
            
         
               (5)
            
            
               Papildu atbalsts ir palīdzējis saglabāt linu tradicionālo audzēšanu konkrētos Nīderlandes, Beļģijas un Francijas reģionos. Lai turpmāk būtu iespējama pakāpeniska lauku saimniecību struktūru pielāgošana jaunajiem tirgus apstākļiem, minētā pagaidu atbalsta piemērošanas laiks jāpagarina līdz 2008./2009. tirdzniecības gada beigām.
            
         
               (6)
            
            
               Tādēļ būtu attiecīgi jāgroza Regula (EK) Nr. 1234/2007,
            
         IR PIEŅĒMUSI ŠO REGULU.
   1. pants
   Regulu (EK) Nr. 1234/2007 groza šādi.
   
               1)
            
            
               Regulas II daļas I sadaļas IV nodaļas I iedaļas II apakšiedaļas nosaukumu aizstāj ar šādu nosaukumu:
               “II   apakšiedaļa
               Šķiedras lini un kaņepes”.
            
         
               2)
            
            
               Regulas 91. pantu groza šādi:
               
                           a)
                        
                        
                           panta 1. punkta pirmo daļu aizstāj ar šādām daļām:
                           “1.   Atbalstu garās linšķiedras stiebru apstrādei piešķir pilnvarotiem pirmapstrādes veicējiem, pamatojoties uz faktisko šķiedras daudzumu, kas iegūts no stiebriem, attiecībā uz ko ar lauksaimnieku ir noslēgts pirkuma līgums.
                           2008./2009. tirdzniecības gadā atbalstu ar tādiem pašiem nosacījumiem piešķir arī par stiebru apstrādi īsās linšķiedras ražošanai un kaņepju stiebru apstrādi šķiedras ražošanai.”;
                        
                     
                           b)
                        
                        
                           panta 2. punktu aizstāj ar šādu punktu:
                           “2.   Šajā apakšiedaļā “pilnvarots pirmapstrādes veicējs” ir fiziska vai juridiska persona vai fizisku vai juridisku personu grupa neatkarīgi no juridiskā statusa, ko šādai grupai vai tās biedriem piešķir attiecīgās valsts tiesības, un kas ir dalībvalsts kompetentās iestādes apstiprināta teritorijā, kurā atrodas šīs personas vai grupas linu vai kaņepju šķiedras ražotnes.”
                        
                     
         
               3)
            
            
               Regulas 92. panta 1. punktu aizstāj ar šādu punktu:
               “1.   Regulas 91. pantā paredzēto atbalstu pārstrādei nosaka šādā apjomā:
               
                           a)
                        
                        
                           par garo linšķiedru:
                           
                                       —
                                    
                                    
                                       2008./2009. tirdzniecības gadā – EUR 160 par tonnu,
                                    
                                 
                                       —
                                    
                                    
                                       sākot ar 2009./2010. tirdzniecības gadu – EUR 200 par tonnu;
                                    
                                 
                     
                           b)
                        
                        
                           2008./2009. tirdzniecības gadā par īso linšķiedru un kaņepju šķiedru, kas satur ne vairāk kā 7,5 % piemaisījumu un spaļu – EUR 90 par tonnu.
                        
                     Tomēr dalībvalstis, ņemot vērā tradicionālos noieta tirgus, var pieņemt lēmumu par atbalsta piešķiršanu:
               
                           a)
                        
                        
                           par īso linšķiedru, kurā piemaisījumu un spaļu procentuālais saturs ir no 7,5 % līdz 15 %;
                        
                     
                           b)
                        
                        
                           par kaņepju šķiedru, kurā piemaisījumu un spaļu procentuālais saturs ir no 7,5 % līdz 25 %.
                        
                     Otrajā daļā paredzētajos gadījumos dalībvalsts piešķir atbalstu par daudzumu, kas nepārsniedz saražoto daudzumu, pamatojoties uz 7,5 % piemaisījumu un spaļu.”
            
         
               4)
            
            
               Regulas 94. pantu groza šādi:
               
                           a)
                        
                        
                           panta 1. punktu aizstāj ar šādu punktu:
                           “1.   Attiecībā uz garo linšķiedru, par kuru var piešķirt atbalstu, nosaka maksimālo garantēto daudzumu 80 878 tonnas tirdzniecības gadā. Šo daudzumu sadala noteiktām dalībvalstīm kā valsts garantētu daudzumu saskaņā ar XI pielikuma A.I punktu.”;
                        
                     
                           b)
                        
                        
                           pēc 1. punkta iekļauj šādu punktu:
                           “1.a   Attiecībā uz īso linšķiedru un kaņepju šķiedru, par ko var piešķirt atbalstu, 2008./2009. tirdzniecības gadā nosaka maksimālo garantēto daudzumu 147 265 tonnas tirdzniecības gadā. Šo daudzumu sadala noteiktām dalībvalstīm kā valsts garantētu daudzumu saskaņā ar XI pielikuma A.II punktu.”;
                        
                     
                           c)
                        
                        
                           pievieno šādu punktu:
                           “3.   Katra dalībvalsts var pārcelt savu 1. punktā minēto valstij garantēto daudzumu uz 1.a punktā minēto valstij garantēto daudzumu, un otrādi.
                           Pirmajā daļā minētos pārcēlumus veic, pamatojoties uz vienas tonnas garās linšķiedras līdzvērtību 2,2 tonnām īsās linšķiedras un kaņepju šķiedras.
                           Atbalstu apstrādei piešķir tikai attiecībā uz 1. un 1.a punktā attiecīgi norādītajiem daudzumiem, kas koriģēti saskaņā ar šā punkta pirmajām divām daļām.”
                        
                     
         
               5)
            
            
               Pēc 94. panta iekļauj šādu pantu:
               “94.a pants
               Papildu atbalsts
               2008./2009. tirdzniecības gadā pilnvarotajam pirmapstrādes veicējam piešķir papildu atbalstu par platībām, kas apsētas ar liniem I un II zonā, kā aprakstīts XI pielikuma A.III punktā, un stiebriem, kuru izstrāde ir:
               
                           a)
                        
                        
                           pirkšanas/pārdošanas līguma vai 91. panta 1. punktā minēto saistību priekšmets un
                        
                     
                           b)
                        
                        
                           atbalsta pārstrādei garajā šķiedrā priekšmets.
                        
                     Papildu atbalsta apmērs ir EUR 120 par vienu hektāru I zonā un EUR 50 par vienu hektāru II zonā.”
            
         
               6)
            
            
               Regulas XI pielikumu groza saskaņā ar šīs regulas pielikumu.
            
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2008. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 17. martā
      
         
            Padomes vārdā —
         
            priekšsēdētājs
         
         I. JARC
         
      
   
   
      (1)  OV L 193, 29.7.2000., 16. lpp. Regula atcelta ar Regulu (EK) Nr. 1234/2007 (OV L 299, 16.11.2007., 1. lpp.).
   
      PIELIKUMS
      Regulas XI pielikuma A punktu aizstāj ar šādu punktu:
      
         
                     “A.I
                  
                  
                     Garajai linšķiedrai paredzētā maksimālā garantētā daudzuma sadale dalībvalstīm atbilstīgi 94. panta 1. punktam:
                     
                                 Beļģija
                              
                              
                                 13 800
                              
                           
                                 Bulgārija
                              
                              
                                 13
                              
                           
                                 Čehija
                              
                              
                                 1 923
                              
                           
                                 Vācija
                              
                              
                                 300
                              
                           
                                 Igaunija
                              
                              
                                 30
                              
                           
                                 Spānija
                              
                              
                                 50
                              
                           
                                 Francija
                              
                              
                                 55 800
                              
                           
                                 Latvija
                              
                              
                                 360
                              
                           
                                 Lietuva
                              
                              
                                 2 263
                              
                           
                                 Nīderlande
                              
                              
                                 4 800
                              
                           
                                 Austrija
                              
                              
                                 150
                              
                           
                                 Polija
                              
                              
                                 924
                              
                           
                                 Portugāle
                              
                              
                                 50
                              
                           
                                 Rumānija
                              
                              
                                 42
                              
                           
                                 Slovākija
                              
                              
                                 73
                              
                           
                                 Somija
                              
                              
                                 200
                              
                           
                                 Zviedrija
                              
                              
                                 50
                              
                           
                                 Apvienotā Karaliste
                              
                              
                                 50
                              
                           
               
                     A.II
                  
                  
                     Īsajai linšķiedrai un kaņepju šķiedrai 2008./2009. tirdzniecības gadā paredzētā maksimālā garantētā daudzuma sadale dalībvalstīm atbilstīgi 94. panta 1.a punktam
                     Daudzumu, kas minēts 94. panta 1.a pantā, sadala šādi:
                     
                                 a)
                              
                              
                                 kā valstīm garantēto daudzumu šādām dalībvalstīm:
                                 
                                             Beļģija
                                          
                                          
                                             10 350
                                          
                                       
                                             Bulgārija
                                          
                                          
                                             48
                                          
                                       
                                             Čehija
                                          
                                          
                                             2 866
                                          
                                       
                                             Vācija
                                          
                                          
                                             12 800
                                          
                                       
                                             Igaunija
                                          
                                          
                                             42
                                          
                                       
                                             Spānija
                                          
                                          
                                             20 000
                                          
                                       
                                             Francija
                                          
                                          
                                             61 350
                                          
                                       
                                             Latvija
                                          
                                          
                                             1 313
                                          
                                       
                                             Lietuva
                                          
                                          
                                             3 463
                                          
                                       
                                             Ungārija (1)
                                             
                                          
                                          
                                             2 061
                                          
                                       
                                             Nīderlande
                                          
                                          
                                             5 550
                                          
                                       
                                             Austrija
                                          
                                          
                                             2 500
                                          
                                       
                                             Polija
                                          
                                          
                                             462
                                          
                                       
                                             Portugāle
                                          
                                          
                                             1 750
                                          
                                       
                                             Rumānija
                                          
                                          
                                             921
                                          
                                       
                                             Slovākija
                                          
                                          
                                             189
                                          
                                       
                                             Somija
                                          
                                          
                                             2 250
                                          
                                       
                                             Zviedrija
                                          
                                          
                                             2 250
                                          
                                       
                                             Apvienotā Karaliste
                                          
                                          
                                             12 100
                                          
                                       
                           
                                 b)
                              
                              
                                 5 000 tonnu, kas 2008./2009. tirdzniecības gadā jāsadala valstij garantētā daudzumā starp Dāniju, Īriju, Grieķiju, Itāliju un Luksemburgu. Šādu sadalījumu nosaka, pamatojoties uz platībām, kas bijušas viens no 91. panta 1. punktā minēto līgumu vai saistību priekšmetiem.
                              
                           
               
                     A.III
                  
                  
                     Zonas, par kurām ir tiesības saņemt 94.a pantā minēto atbalstu
                     I   zona
                     
                                 1.
                              
                              
                                 Nīderlandes teritorija.
                              
                           
                                 2.
                              
                              
                                 Šādas Beļģijas komūnas: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (izņemot Vladslo un Woumen), Gistel, Jabbeke, Knokke-Heist, Koksijde, Lo-Reninge, Middelkerke, Nieuwport, Oostende, Oudenburg, Sint-Gillis-Waas (tikai Meerdonk), Sint-Laureins, Veurne un Zuienkerke.
                              
                           II   zona
                     
                                 1.
                              
                              
                                 Beļģijas apgabali, kas nav iekļauti I zonā.
                              
                           
                                 2.
                              
                              
                                 Šādi Francijas apgabali:
                                 
                                             —
                                          
                                          
                                             Ziemeļu departaments,
                                          
                                       
                                             —
                                          
                                          
                                             
                                                Béthune, Lens, Calais, Saint-Omer rajons un Marquise kantons Pas-de-Calais departamentā,
                                          
                                       
                                             —
                                          
                                          
                                             
                                                Saint-Quentin un Vervins rajons Aisne departamentā,
                                          
                                       
                                             —
                                          
                                          
                                             Charleville-Mézires rajons Ardennes departamentā.”
                                          
                                       
                           
               
      
         (1)  Ungārijai noteiktais valstij garantētais daudzums attiecas vienīgi uz kaņepju šķiedru.